Kamu bisa jelasin ke aku soal Vicky Burky dalam bahasa jawa?

Victorine Cherryline Soedarjono Burki ditepungi kanthi jeneng Vicky Burky (). Wong wadon iki katurunan blasteran Walanda-Jawa Wétan. Vicky Burky ditepungi populèr dadi instruktur senam aerobik, kang tau dadi pamandhu acara Primaraga kang disiyaraké ing ANTV. Saiki Vicky Burky uga sibuk main sinétron. Virku Burky duwé kasenengan ulah raga mligi senam utawa aerobik.

Vicky kang tau dadi Ratu Aerobik sa-Asia ing taun 1988 iki, kerep main dadi karakter antagonis ing sinétron kang dibintangi. Sinétron-sinétron kang tau dibintangi ya iku Janji Hati, Kesucian Prasasti, Takdir, Anakku Bukan Anakku, Kehormatan, Bidadari 2 dan 3, Hidayah, Dongèng, Hikayah. Ora mung ing tivi, Vicky Burky uga njajal main téater. Virky Burky main téater karo Téater Bejana ing lakon Boenga Roos dari Tjikembang, Pamentasan téater kag judhulé Vagina Monolog iku disutradarai karo Ria Irawan. Saliyané iku Vicky uga mèlu pamentasan Madame Dasima.

Sanajan umuré wis patang puluh taunan, Vicky milih ora palakrama (living together) alias kumpul kebo lan urip bareng amarga Vicky nganggep palakrama ora njamin kasenengan. Nganti saiki, Vicky Burky ora palakrama lan ora nduwé anak bojo. Vicky luwih seneng dadi wong wédok kang duwé karir tinimbang dadi ibu rumah tangga biyasa.